منا “اَلِپ” ءِ سرا بَزّگ کنت !
بلوچی ءَ دَرزِنے ءَ گیش کشّاب (vowel) ءُ دوکشّاب (diphthong) بَنت چوکہ:
اَ بزاں زَبر( a ): اَبرَم / شَپ
اِ بزاں زیر( i ): اِشکر / دِل
اُ بزاں پیش( u ): اُگبال / مُج
آ/ا ( aa / á ): آساپ / مُلّا
اِی ( ee / í ): اِیلّانچ / تازی
اِے ( ey / é ): ایرَھت / شیپ
اے ( e ): کُج ءِ / اِد ءِ
اُو ( oo / ú ): اُو بابی! / ٹُوھ
او ( ou / ó ): اولاک / کور
او ( o ): او مردماں / دو (2)
اَو ( ao ): اَولاد / دَور
اَے ( ae ): اَیبدار / سَیل
اَؤُ ( aú ): دَؤُت / وَؤُو
اَئی ( aí ): کئی / پَئی
انگریزی ءِ کشّابی توار 20 بنت بلے کشّابی نشان 5 اَنت بزاں u, o, i, e, a. بلے اربی سْیاھَگ ( script ) ءَ پَکّائیں کشّابی نشان ایوکا اَلِپ اِنت. “و” ءُ “ی/ے” ھم کشّاب ءِ رَنگ ءَ کارمرز بنت بلے (IPA(International Phonetic Alphabet
ءِ رِدءَ “و” w ءُ ” ی/ے” y کشّاب نہ اَنت بلکیں جْواناب بزاں consonant اَنت.
وَھدے من بلوچی ءَ اَربی سْیاھَگ ءَ نبشتہ کنگ ءَ باں گُڑا منا اَلِپ ءِ سرا بَزّگ کنت. بیچارگ بلوچی ءِ دْرستیں کشّابانی کشّگ ءَ گون اِنت ءُ “مَلّی ھزار کار ءُ سَد کار ءُ ھِچ کار” اِنت.
سید ھاشمی ءَ راست گُشتگ: “بلوچی زبان ماں اے(بزاں اَربی ) سْیاھَگ ءَ ھِجبر راست ءُ تچک نبیسّگ ءُ وانگ نہ بیت.”